Jean-Claude Van Damme

Jean-Claude Van Damme, oikealta nimeltään Jean-Claude Van Varenberg (s. 18. lokakuuta 1960 Sint-Agatha-Berchem, Bryssel, Belgia) on belgialainen kamppailulajien taitaja, kehonrakentaja, toimintaelokuvien näyttelijä, käsikirjoittaja ja tuottaja. Hänellä on 2. danin musta vyö Shōtōkan-karatessa.

 Alkuvuodet 
Taistelulajien harrastamisen Van Damme aloitti 10 vuoden iässä, kun hänen isänsä vei hänet harjoittelemaan Shōtōkan-karatea Centre National De Karaté -kouluun.17 Questions With Jean-Claude Van Damme  askmen.com Viitattu 10.2.2011  Hän alkoi otella 16-vuotiaanaJean-Claude Van Damme movie-collection.com Viitattu 5.1.2011  ja aloitti samaan aikaan baletin harrastamisen saadakseen lisää notkeutta. Harrastus kesti viisi vuotta. Tuona aikana häntä pyydettiin myös esiintymään näytöksessä, mutta Van Damme kieltäytyi keskittyäkseen enemmän karateen. Hän aloitti myös painonnoston harjoittaakseen kehoansa. Van Damme saavutti kehonrakennuksessa kolmannen sijan vuoden 1978 nuorten WABBAn Euroopan-mestaruuskisoissa.1978 European Championships - WABBA musclememory Viitattu 12.3.2012  Vuotta myöhemmin hän osallistui Mr. Belgia -kisoihin, joissa Van Damme saavutti sekä nuorten tittelin että ”Overall Winner” -tittelin.1979 Mr Belgium musclememory Viitattu 12.3.2012  Kisoihin harjoitellessaan Van Damme noudatti pitkälti kasvisruokavaliota. Hän kertoi, ettei syönyt juurikaan lihaa ja useimmiten käytti lihan sijasta tofua ja papuja.Muscle & Fitness. American Media. marraskuu 2011 Viitattu 13.3.2012 

 Kilpaura 

Van Damme nousi opettajansa Claude Goetzin myötä Belgian karatejoukkueeseen. Hän aloitti ottelemisen vuonna 1976 ja osallistui amatööriuransa aikana pääosin puolikontaktiotteluihin potkunyrkkeilyssä ja karatessa pisteotteluihin. Ensimmäisessä potkunyrkkeilyottelussaan Van Damme oli hävitä jo 46 sekunnin jälkeen tyrmäyksellä. Hänen vastustajansa Toon Van Oostrum päätti kuitenkin lopettaa ottelun kesken ja Van Damme julistettiin voittajaksi. Ensimmäisessä karateottelussaan Van Damme voitti puolikontaktissa Robin Lomardin kolmannessa erässä. Hän harjoitteli seuraavat kaksi vuotta ennen osallistumistaan ensimmäiseen karateturnaukseen. Challenge Coupe des Espoirs Karate -turnauksessa Van Damme jäi ensimmäiselle karsintakierrokselle. Turnauksen jälkeen Van Damme osallistui WAKO:n järjestämään Belgian turnaukseen, jossa hän tällä kertaa eteni aina loppuotteluun saakka. Van Damme kuitenkin hävisi loppuottelun Patrick Teugelsille toisessa erässä.

Vuonna 1979 Van Damme osallistui uudelleen WAKO:n järjestämään karateturnaukseen, jossa hän saavutti puolikontaktissa aloittelijoiden mestaruuden. Myös joulukuussa järjestetyssä La Coupe Francois Persoons -turnauksessa Van Damme saavutti menestystä Belgian karatejoukkueessa, kun hän voitti loppuottelussa Saksan Reinhard Krassin. Myöhemmin Van Damme saavutti potkunyrkkeilyssä amatöörien Euroopan keskisarjan mestaruuden voitettuaan ranskalaisen Georges Verlugelsin kahdessa erässä. Ottelun jälkeen Van Damme otteli Britannian Michael J. Hemingiä vastaan voitokkaasti tuoreena mestarina.Bristol Evening Post, 19.10.1984 Viitattu 13.3.2012  Van Damme oli mestaruuksien myötä saamassa kiinnostusta lajin muilta organisaatioilta, mutta oli aikeissaan keskittyä enemmän näyttelemiseen. Van Damme haastoi vielä uusintaotteluun Patrick Teugelsin, jolle hän hävisi aikaisemmin noin kaksi vuotta sitten. Tällä kertaa Van Damme voitti ottelun teknisellä tyrmäyksellä murrettuaan Teugelsin nenän.

Van Damme saavutti 18 vuoden ikäisenä mustan vyön karatessa.Biography  jeanclaudevandamme.be Viitattu 27.3.2011  Myöhemmin hänen opettajansa Claude Goetz myönsi Van Dammelle 2. danin arvon Shōtōkan-karatessa.Black Belt Magazine Sittemmin Van Damme perusti oman kuntosalin ja alkoi harjoittelemaan muun muassa taekwondoa ja thainyrkkeilyä. Lisäksi Dominique Valeran opastuksella Van Damme harjoitteli täyskontaktikaratea ja potkunyrkkeilyä. Harjoittelun myötä Van Damme ryhtyi ottelemaan enemmän potkunyrkkeilyn parissa. Hänen toinen ottelunsa oli belgialaista Michel Juvillier’ta vastaan. Van Damme voitti ottelun ensimmäisessä erässä. Hän otteli vielä potkunyrkkeilyn parissa vuoteen 1982 asti ja oli muun muassa 1st Journée Des Arts Martiaux -turnauksessa. Van Damme otteli turnauksessa alankomaalaista Henk Besselmania ja belgialaista Lenny Leikmania vastaan voitokkaasti. Ottelut jäivät myös Van Dammen ottelijanuran viimeisiksi.

Syyskuussa 2009 ilmoitettiin Van Dammen palaavan takaisin ottelemaan vuoden 1996 nyrkkeilyn olympiavoittajaa Somluck Kamsingia vastaan K-1-säännöillä maaliskuussa 2010. Ottelu paikaksi ilmoitettiin Las Vegas, ja ottelun piti kestää viisi kahden minuutin erää.Jean-Claude Van Damme to fight Somluck Kamsing in K-1 fiveknuckles.com 8.9.2009 Viitattu 5.1.2011  Ottelun ajankohdaksi vahvistettiin huhtikuu 2011,Jean Claude Van Damme Seeking Fan Redemption In Return To Professional Kickboxing  Bloodsport MMA 17.11.2010 Viitattu 5.1.2011  mutta ottelun ajankohtaa kuitenkin myöhäistettiin marraskuulle 2011 Van Dammen elokuvaprojektien takia.Jean-Claude Van Damme veut remonter sur le ring pour un combat contre le Thaïlandais Somrak Kamsing  citizenside.com 21.2.2011 Viitattu 27.3.2011  Lisäksi ottelun järjestelyissä oli ongelmia.Televisiosarja Jean-Claude Van Damme: Behind Closed Doors Viitattu 13.5.2011  Toukokuussa 2011 Sheldon Lettich kertoi ottelun peruutetun, mutta Van Damme aikovan yhä edelleen otella Kamsingia vastaan vuoden 2012 puolella. Ottelua ei kuitenkaan koskaan järjestetty.

 Näyttelijänura 
 Uran alku 
Van Damme saapui Yhdysvaltoihin vuonna 1981 ystävänsä Michel Qissin kanssa toteuttaakseen haaveensa toimintaelokuvien näyttelijäksi.About Jean-Claude FanDamme. Viitattu 26.3.2011  Ennen kuin hän pääsi näyttelijäksi, Van Damme yritti saada rooleja käyttämällä taiteilijanimeä Frank Cujo. Samalla hän työskenteli muun muassa taksikuskina, lattiamattojen asentajana, pizzalähettinä, limusiinin kuskina, ovivahtina yökerhoissa sekä karateopettajana. Lopulta vuonna 1984 Van Damme pääsi yhdessä Qissin kanssa mukaan elokuvaan Breakdance, jossa he olivat mukana taustanäyttelijöinä. Kumpikaan ei saanut roolista mainintaa lopputeksteihin. Ensimmäisen kerran Van Damme mainittiin lopputeksteissä elokuvassa Monaco Forever (1984), jossa hänen hahmonsa nimi oli Gay Karate Man. Lyhytelokuvan levitys oli kuitenkin rajallinen, eikä se tuonut Van Dammelle enempää tunnettuutta. Hän esiintyi myös saman vuoden lopulla Chuck Norrisin Suoraa toimintaa -elokuvassa stuntmiehenä.

Van Dammen ensimmäinen isompi rooli oli vuonna 1986 elokuvassa Haastaja. Rooliin hän päätyi karatekoululla pidetyn koe-esiintymisen kautta. Paikan päällä oli hänen lisäkseen eräs toinen näyttelijä, joka esitti lyöntitaitojaan. Van Dammea pyydettiin sparraamaan näyttelijän kanssa, jonka hän lopulta tyrmäsi roolittajien edessä kyllästyttyään miehen ylimielisiin puheisiin. Tämän ansiosta Van Damme sai Ivanin roolin elokuvasta. Hänen omien sanojensa mukaan palkkioksi kertyi noin 250 dollaria.Jean-Claude Van Damme AV Club. 10.3.2008 Viitattu 28.3.2011  Van Dammen oli määrä esiintyä myös Arnold Schwarzeneggerin Predator – saalistaja -elokuvassa, mutta hän ei kyennyt pitämään viidakossa päällään roolin vaatimaa pukua. Samoihin aikoihin hän teki kolmen elokuvan sopimuksen Cannon Groupin kanssa, ja hänen lopullinen läpimurtoroolinsa oli elokuvassa Bloodsport – viimeiseen asti, josta tuli varsinainen kulttisuosikki ja eräs oman lajityyppinsä suosituimmista elokuvista.Bloodsport (1988) - B-luokan amerikkalainen unelma elitisti. 11.2.2010 Viitattu 26.3.2011 Van Damme sai elokuvasta ehdokkuuden Golden Raspberry -palkintogaalassa huonoimman uuden tähden sarjassa. Van Damme esiintyi elokuvan jälkeen Musta kotka -elokuvassa yhdessä 1980-luvulla ninjaelokuvista tunnetuksi tulleen Shō Kosugin kanssa. Van Damme esitti urallaan toista kertaa roiston roolia. Lopulta vuonna 1989 Van Damme teki sopimuksensa loput kaksi elokuvaa Cannonille ja esitti niissä pääosaa. Van Damme esitti aluksi palkkamurhaajaa Albert Pyunin ohjaamassa elokuvassa Cyborg. Seuraavassa elokuvassa Van Damme vahvisti läpimurtoaan toimintanäyttelijänä elokuvassa Kickboxer, jonka Kings Road Entertainmentin tuotti ja jonka teatterilevityksestä Cannon vastasi. Van Dammen kolmas Cannon Films -elokuva oli vuonna 1990 julkaistu Lupa tappaa. Ranskalainen Pathé-elokuvayhtiö oli tuolloin ostanut Cannon Filmsin omistukseensa.Cannon Films: The Life, Death, and Resurrection  cannonfilms Viitattu 4.6.2012 

 1990-luvulla 
200px|thumb|left|Van Damme Cannesin elokuvajuhlissa.
1990-luvulla Van Damme esiintyi enemmän valtavirran elokuvissa kuten Kaksoisisku (1991), Täydellinen sotilas (1992), Ei pakopaikkaa (1993), Timecop (1994) ja Äkkikuolema (1995). Hänet huomioitiin kolmesti MTV Movie Award -ehdokkuudella vuosina 1992–1994 halutuimpana miehenä. Lisäksi elokuvasta Kaksoisisku lähtien Van Damme teki yhteistyötä Peter Malotan kanssa. Malota näytteli ajoittain hänen kanssaan samoissa elokuvissa ja työskenteli pääosin taistelukohtauksien koreograafikkona.

Van Dammen mukaan Timecop-elokuvan jälkeen Universal Studios tarjosi hänelle kolmen elokuvan sopimustaE! True Hollywood Story: Jean-Claude Van Damme 2002 Viitattu 27.6.2011, jonka arvo olisi ollut yhteensä 36 miljoonaa dollaria. Van Damme kuitenkin halusi olla vähintään yhtä hyvin palkattu näyttelijä kuin Jim Carrey ja pyysi tuottajilta palkkioksi 20 miljoonaa dollaria per elokuva.Televisiosarja Jean-Claude Van Damme: Behind Closed Doors, jakso 3 Viitattu 14.5.2011  Tätä tuottajat eivät hyväksyneet. Van Damme esiintyi kuitenkin vielä kolmessa Universal Studiosin tuottamassa ja levittämässä elokuvassa: Street Fighter (1994), Äkkikuolema (1995) ja itse ohjaamassaan ja käsikirjoittamassaan elokuvassa The Quest – haastaja (1996). Sittemmin Van Damme solmi kahden elokuvan sopimuksen Columbia Picturesin kanssa, Hän teki studiolle elokuvat Maximum Risk (1996) ja Double Team – kova kaksikko (1997). Molemmissa elokuvissa hän työskenteli hongkongilaisohjaajien Ringo Lamin ja Tsui Harkin kanssa. Elokuvien jälkeen heräsi epäilyksiä Van Dammen kamppailutaitoja ja karatemestaruuksia kohtaan. Bloodsportissakin työskennellyt Frank Dux haastoi Van Dammen oikeuteen The Quest -elokuvasta. Dux vaati 50 000 dollarin korvausta tarinan oikeuksista.People in the News for September 25, 1997 Las Vegas Sun 25.9.1997 Viitattu 3.6.2012  Van Damme kuitenkin voitti oikeudenkäynnin. Sittemmin vuosikymmenen loppupuolella Van Dammen tähti alkoi hiipua, ja hän esiintyi pienemmän budjetin tuotannoissa. Van Dammen viimeiseksi teatterielokuvaksi jäi Täydellisen sotilaan paluu, jonka budjetti oli Van Dammen näyttelijänuran suurin.

 2000-vuosikymmenellä 
2000-vuosikymmenen aikana Van Dammen elokuvia julkaistiin pääosin suoraan DVD:lle. Näitä olivat mm. In Hell (2003), Wake of Death (2004), Second in Command (2006), Until Death (2007) ja The Shepherd: Border Patrol (2008). Van Damme teki kaksi elokuvaa ohjaaja Ringo Lamin kanssa, joista In Hell nousi Van Dammen tuottoisimmaksi suoraan DVD:lle julkaistuksi elokuvaksi. Lamin oli määrä ohjata heti perään Wake of Death, mutta hän ajautui tuottajien kanssa erimielisyyksiin. Van Damme perusti myös oman tuotantoyhtiön Long Road Productionsin, joka vaihtoi myöhemmin nimekseen 777 Films.Jean Claude Van Damme Best of Eye Candy Viitattu 31.12.2011  Yhtiö tuotti Van Dammen elokuvia vuosina 1998–2003, ja ne julkaistiin myös suoraan DVD:lle. Näiden ohella hän esiintyi kahdessa komediaelokuvassa cameoroolissa. Vuonna 2004 ranskalaisessa Narcossa Van Damme esitti elokuvan päähahmoa Lennyä neuvovaa haamua, ja kaksi vuotta myöhemmin hän esitti hieman näkyvämpää roolia turkkilaisessa Sinavissa. Hän teki roolinsa ilmaiseksi ja suoritti oman roolinsa kuvaukset kolmessa päivässä.Sinav  JeanClaudeVanDamme.fr Viitattu 3.4.2011  Vuoden 2008 aikana Van Damme perusti oman elokuvayhtiönsä Rodin Entertainment.

Loppuvuodesta 2008 Van Dammen kerrottiin kieltäytyneen roolista elokuvassa The Expendables, joka sai ensi-iltansa vuonna 2010.Van Damme turned down Stallone's The Expendables  Filmstalker. 29.11.2008 Viitattu 19.3.2011  Van Damme kertoi muun muassa keskittyneensä tuleviin elokuvaprojekteihinsa. Vuonna 2008 julkaistu JCVD-elokuva oli hänen ensimmäinen laajalti teattereissa esitetty elokuvansa sitten vuoden 1999. Elokuva sai pääosin positiivista palautetta, ja muun muassa Time-aikakauslehti piti Van Dammen näyttelijäsuoritusta vuoden 2008 toiseksi parhaana elokuvaroolisuorituksena heti Heath Ledgerin jälkeen.The Top 10 Everything of 2008  TIME. 3.11.2008 Viitattu 10.3.2011  Van Damme huomioitiin roolistaan myös vuonna 2009 Chlotrudis-ehdokkuudella parhaan näyttelijän kategoriassa.

 2010-luvulla 
2010-luvulla Van Damme jatkoi elokuviensa tekemistä suoraan DVD:lle. Rajoitetusti vuonna 2009 ensi-iltansa teattereissa saanut Täydellisen sotilaan jatko-osa Universal Soldier: Regeneration julkaistiin sittemmin ympäri maailmaa DVD:lle vuoden 2010 aikana. Toukokuussa 2010 The Eagle Path sai ensi-iltansa Cannes Film Marketissa. Van Damme näytteli elokuvassa pääosaa ja lisäksi ohjasi, käsikirjoitti, tuotti ja leikkasi sen. Elokuvan oli määrä ilmestyä suoraan DVD:lle ympäri maailmaa vuoden 2011 aikana, mutta sitä myöhäistettiin vuodella. Lisäksi toukokuussa 2010 DreamWorks Animation julkisti Van Dammen tekevän ääniroolin Kung Fu Panda 2 -animaatioelokuvassa. Elokuva ilmestyi 27. toukokuuta 2011.Yeoh, Van Damme and Garber Join Kung Fu Panda Sequel  Comingsoon.net. 25.5.2010 Viitattu 19.3.2011  Vuoden 2011 vaihteessa Van Dammea pyydettiin toistamiseen The Expendables -elokuvaan mukaan. Huhujen mukaan hän kertoi harkitsevansa näyttelemistä vuonna 2012 ilmestyvässä jatko-osassa The Expendables 2, jos Steven Seagal ei ole mukana. Sylvester Stallonen mukaan Seagal ei tullut elokuvaan mukaan, koska hänellä oli huonot suhteet Millennium Films tuottajan kanssa.Howard Stren Radio Show 18.8.2010 Viitattu 30.3.2012  Marraskuussa 2010 After Dark Films tuotantoyhtiö kertoi Van Dammen tekevän sivuroolin elokuvassa Dragon Eyes.Jean-Claude Van Damme confirmed for Joel Silver's 'Dragon Eyes'  News Briefs. 16.11.2010 Viitattu 28.3.2011  Lisäksi hänen on määrä esiintyä myös mahdollisessa jatko-osassa Dragon Eyes 2. Dragon Eyes -elokuvan myötä Van Damme oli tehdä paluun valtavirran elokuviin vuonna 2011, mutta elokuvan julkaisua myöhäistettiin vuoden 2012 keväälle, jolloin se julkaistiin suoraan DVD:lle. Toukokuussa 2011 Van Dammen ystävä ja elokuvaohjaaja Sheldon Lettich ilmoitti Van Dammen hyväksyneen roiston roolin The Expendablesin jatko-osassa.Jean-Claude Van Damme Might Be the Villain in The Expendables 2. Maybe. beyondhollywood 7.5.2011 Viitattu 13.3.2012  Lopulta heinäkuussa 2011 NU Boyana Studiosin toimitusjohtaja David Varod vahvisti Van Dammen ja muiden näyttelijöiden nimet tulevassa elokuvassa.Some Unexpected Casting News for The Expendables 2 Pops Up Online beyondhollywood 29.7.2011 Viitattu 13.3.2012  Heinäkuussa 2011 Van Dammen elokuva Assassination Games esitettiin rajoitetusti elokuvateattereissa Yhdysvalloissa. Lisäksi lokakuussa 2011 hänellä oli sivurooli ranskalaisessa komediassa Beur sur la ville.

Tammikuussa 2012 Van Damme esiintyi cameoroolissa venäläisessä komediaelokuvassa Rževski protiv Napoleona. Helmikuun alussa 2012 Van Damme ilmoitti The Eagle Path -elokuvansa saaneen uuden nimen Soldiers ja että siihen oli määrä tehdä lisäkuvauksia alkusyksystä. Samalla hän aloitti helmikuussa komediaelokuvan Welcome to the Jungle kuvaukset Puerto Ricossa. Van Damme palasi myös tekemään yhteistyötä ohjaaja Peter Hyamsin, joka ohjasi 1990-luvulla kaksi hänen elokuvaansa, kanssa, kun helmikuussa VVS Films ilmoitti toimivansa Enemies Closer elokuvan levittäjänä.Berlin 2012: Eli Roth-Starrer 'Aftershock' Bought for Canada by VVS Films hollywoodreporter.com 17.2.2012 

Helmikuun lopulla 2012 jo ennen The Expendables 2 -elokuvan ensi-iltaa Total Film -sivusto listasi Van Dammen esittämän hahmon Jean Vilain vuoden 2012 kolmanneksitoista parhaaksi roistoksi.13. Jean Vilain Total Film 29.2.2012 Viitattu 13.3.2012  Expendables 2 -elokuvan jälkeen Van Damme nähtiin vielä sivuroolissa Universal Soldier: Day of Reckoning, jossa hänen hahmonsa Luc Deveraux oli tällä kertaa roiston roolissa. Hän esiintyi elokuvan myötä jo neljännen kerran Dolph Lundgrenin ja Scott Adkinsin kanssa. Myöhemmin syyskuussa julkaistiin 6 Luotia, jossa Van Dammella oli tällä kertaa päärooli. Elokuvajulkaisujen jälkeen 21. lokakuuta 2012 pystytettiin Van Dammen kunniaksi patsas Anderlechtiin, Belgiaan.Jean-Claude Van Damme inaugure sa statue à Anderlecht Lalibre.be 21.10.2012 Viitattu 21.11.2012  Hänen vuoden 2012 viimeinen elokuvarooli oli brittiläisessä UFO-elokuvassa, jossa Van Dammella oli sivurooli. Elokuva julkaistiin sittemmin muualla maailmaa suoraan DVD:lle syksyllä 2013.

2013 Van Damme oli isommassa roolissa komediaelokuvassa Welcome to the Jungle, joka julkaistiin aluksi elokuvajuhlissa Yhdysvalloissa ja Saksassa huhtikuussa. Sittemmin elokuva julkaistiin suoraan DVD:lle lopputalvesta 2014. Elokuva palkittiin Newport Beach elokuvajuhlissa parhaasta näyttelijäkaartista. Vuotta aiemmin ilmoitettu toimintajännäri Enemies Closer julkaistiin loppuvuodesta 2013 ja alkuvuodesta 2014 suoraan DVD:lle. Elokuvassa Van Damme esitti ympäristöystävällistä huumekartellin johtajaa.

Vuonna 2014 Van Damme esiintyi yhdessä Alfred Molinan kanssa sivuroolissa western henkisessä rikosdraamassa Swelter. Se sai ensi-iltansa Welcome to the Jungle elokuvan tapaan Newport Beach elokuvajuhlissa. Samana vuonna elokuva julkaistiin myös suoraan DVD:lle. Kesäkuussa Van Damme julkaisi pitkään työn alla olleen elokuvansa Full Love. Se esitettiin vain Shanghain kansainvälisissä elokuvajuhlissa.

Keväällä 2015 Van Dammen Pound of Flesh julkaistiin Kanadassa televisioensi-illassa, kun taas Yhdysvalloissa elokuvan ensi-ilta järjestettiin teattereissa rajoitetun määrän toukokuussa. Elokuva oli Van Dammen ja ohjaaja Ernie Barbarashin kolmas yhteiselokuva. Sivurooleissa esiintyivät muun muassa Aki Aleong ja Darren Shahlavin. Elokuvan tappelukoreografiasta vastasi John Salvitti, joka on työskennellyt 1990-luvulta lähtien Donnie Yenin elokuvissa niin sivurooleissa, kuin tappelukoreograafikkona.Pound of Flesh: Behind the Action with John Salvitti…  impactonline.co 5.7.2015 Viitattu 27.9.2016  Heinäkuussa Van Damme nähtiin sivuroolissa kiinalaisessa komediaelokuvassa Jian Bing Man. Elokuva palkittiin muun muassa parhaasta uudesta ohjaajasta Shanghain kansainvälisessä elokuvajuhlassa.

 Yksityiselämä 
Van Damme syntyi Sint-Agatha-Berchemissä lähellä Brysseliä. Hänen isänsä Eugène Van Varenberg oli kirjanpitäjä, joka omisti oman kukkakaupan.Jean-Claude Van Damme Biography (1960-) filmreference. Viitattu 26.3.2011 

18-vuotiaana Van Damme avasi Brysselissä California Gym -nimisen kuntosalin, jossa harjoiteltiin myös karatea, mutta noin viisi vuotta myöhemmin hän päätti sulkea yrityksensä pyrkiäkseen elokuvanäyttelijäksi Yhdysvaltoihin.

Naimisissa Van Damme on ollut viidesti. Ensimmäisen kerran hän avioitui Maria Rodriguezin kanssa ja erosi vuonna 1984. Toisen kerran Van Damme avioitui Cynthia Derderianin kanssa 24. elokuuta 1985, mutta erosi pian vuonna 1986. Kolmannen kerran hän avioitui kehonrakentajana tunnetun Gladys Portuguesin kanssa 3. tammikuuta 1987. Parille syntyi kaksi lasta, Kristopher (s. 1987) ja Bianca (s. 1990). Van Damme ja Portugues kuitenkin erosivat kaksi vuotta Biancan syntymän jälkeen. Van Dammen kokaiiniongelmat alkoivat vuonna 1993. Van Damme avioitui neljännen kerran 3. helmikuuta 1994 yhdysvaltalaisen näyttelijä-mallin Darcy LaPierin kanssa, jonka kanssa hän sai Nicholas-pojan (s. 1995). Vuosi poikansa syntymästä Van Damme päätyi kuntoutukseen päästäkseen irti huumeista, mutta jätti kuntoutuksen viikkoa myöhemmin.Jean-Claude Van Damme - Actor  About.com 20.7.2009 Viitattu 5.1.2011  Huumeongelmat ilmenivät uudelleen vuoden 1997 lopulla, ja ne johtivat marraskuussa 1997 Van Dammen eroon vaimostaan Darcy LaPieristä. 

Vuonna 1998 Van Damme joutui nyrkkitappeluun entisen henkivartijansa Chuck Ziton kanssa Scores-nimisessä striptease-paikassa. 25. kesäkuuta 1999 Van Damme avioitui uudelleen Portuguesin kanssa. Heinäkuussa 2001 Van Damme perusti oman vaatemallistonsa Dammage7. Mallistoa myytiin muun muassa Lontoon Harrods-tavaratalossa.Van Damme's clothing line "Dammage7" FanDamme. Viitattu 26.3.2011 

 Filmografia 
{| class="wikitable"
|- 
! Vuosi !! Elokuva !! Alkuperäinen nimi !! Rooli
|-
|rowspan="3"| 1984 || Breakdance || Breakin’ || taustatanssija
|-
| Monaco Forever || Monaco Forever || Gay Karate Man
|-
| Suoraa toimintaa || Missing in Action || stunttimies
|-
| 1986 || Haastaja || No Retreat, No Surrender || Ivan Kraschinsky
|-
|rowspan="2"| 1988 || Bloodsport – viimeiseen asti || Bloodsport || Frank Dux
|-
| Musta kotka || Black Eagle || Andrei
|-
|rowspan="2"| 1989 || Cyborg || Cyborg || Gibson Rickenbacker
|-
| Kickboxer || Kickboxer || Kurt Sloane
|-
|rowspan="2"| 1990 || Lionheart – liian kova kuolemaan || Lionheart || Lyon Gaultier
|-
| Lupa tappaa || Death Warrant || Louis Burke
|-
| 1991 || Kaksoisisku || Double Impact || Chad Wagner/Alex Wagner
|-
| 1992 || Täydellinen sotilas || Universal Soldier || Luc Deveraux/GR44
|-
|rowspan="3"| 1993 || Ei pakopaikkaa || Nowhere to Run || Sam Gillen
|-
| Last Action Hero || Last Action Hero || Oma itse (cameo)
|-
| Hard Target || Hard Target || Chance Boudreaux
|-
|rowspan="2"| 1994 || Timecop || Timecop || Max Walker
|-
| Street Fighter || Street Fighter || Guile
|-
| 1995 || Äkkikuolema || Sudden Death || Darren McCord
|-
|rowspan="2"| 1996 || The Quest – haastaja || The Quest || Christopher Dubois
|-
| Maximum Risk || Maximum Risk || Alain Moreau/Mikhail Suverov
|-
| 1997 || Double Team – kova kaksikko || Double Team || Jack Quinn
|-
|rowspan="2"| 1998 || Täystyrmäys || Knock Off || Marcus Ray
|-
| Legioonalainen || Legionnaire || Alain Lefevre
|-
|rowspan="2"| 1999 || Täydellisen sotilaan paluu || Universal Soldier: The Return || Luc Devereaux
|-
| Inferno || Inferno || Eddie Lomax
|-
|rowspan="2"| 2001 || Replicant – tappajan kopio || Replicant || Edward Garrotte/Replicant
|-
| The Order || The Order || Rudy Cafmeyer/Charles Le Vaillant
|-
| 2002 || Vaara kulkee kiskoilla || Derailed || Jacques Kristoff
|-
| 2003 || In Hell || In Hell || Kyle LeBlanc
|-
|rowspan="2"| 2004 || Wake of Death – täydellinen kosto || Wake of Death || Ben Archer
|-
| Narco || Narco || Lennyn haamu (cameo)
|-
|rowspan="3"| 2006 || Kakkosmies || Second in Command || Sam Keegan
|-
| The Hard Corps || The Hard Corps || Phillip Sauvage
|-
| Sinav || Sinav || Charles
|-
| 2007 || Until Death – kosto tai kuolema || Until Death || Anthony Stowe
|-
|rowspan="2"| 2008 || The Shepherd: Border Patrol || The Shepherd: Border Patrol || Jack Robideaux
|-
| JCVD || JCVD || JCVD/Oma itse
|-
| 2009 || Universal Soldier: Regeneration || Universal Soldier: Regeneration || Luc Deveraux
|-
|rowspan="3"| 2011 || Kung Fu Panda 2 || Kung Fu Panda 2 || Master Croc (ääni)
|-
| Assassination Games || Assassination Games || Vincent Brazil
|-
| Beur sur la ville || Beur sur la ville || Eversti Merot (cameo)
|-
|rowspan="6"| 2012 || Rževski protiv Napoleona || Rzhevskiy protiv Napoleona || oma itse (cameo)
|-
| Dragon Eyes || Dragon Eyes || Tiano
|-
| The Expendables 2 || The Expendables 2 || Jean Vilain
|-
| Universal Soldier: Day of Reckoning || Universal Soldier: Day of Reckoning || Luc Deveraux
|-
| 6 Luotia || 6 Bullets || Samson Gaul
|-
| UFOExclusive Casting News, Synopsis & First Look Poster for UFO Starring Jean Claude Van Damme || Alien Uprising || George
|-
|rowspan="2"| 2013 || Welcome to the Jungle || Welcome to the Jungle || Storm Rotchild
|-
| Enemies Closer || Enemies Closer || Xander
|-
| 2014 || Swelter || Swelter || 
|-
|rowspan="2"| 2015 || Pound of Flesh || Pound of Flesh || 
|-
| Jian Bing Man || Jian Bing Man || omaitse
|-
|rowspan="2"| 2016 || Kung Fu Panda 3 || Kung Fu Panda 3 ||  Master Croc (ääni)
|-
| Kickboxer || Kickboxer: Vengeance || Master Durand
|-
| 2017 || Kill'em All || Kill'em All || Philip
|-
|rowspan="3"| 2018 || Kickboxer: Retaliation || Kickboxer: Retaliation || Durand
|-
| Black Water || Black Water || Wheeler
|-
| The Bouncer || Lukas || Lukas
|-
| 2019 || We Die Young || We Die Young || Daniel
|-
| 2021 || Viimeinen palkkasoturi || Le dernier mercenaire || Richard Brumére
|-
| 2022 || Kätyrit: Grun tarina || Minions: The Rise of Gru || Jean Clawed (ääni)
|-
|}

 Käsikirjoittajana 
 Vuosi  Elokuva  Tehtävä 1990  Lionheart – liian kova kuolemaan  käsikirjoitus, tarina 1991  Kaksoisisku  käsikirjoitus, tarina 1996  The Quest – haastaja  tarina 1998  Legioonalainen  tarina 2001  The Order  käsikirjoitus 2014  Soldiers  käsikirjoitus

 Rodin Entertainment 
Van Damme perusti vuoden 2008 aikana oman elokuvayhtiön, jonka hän nimesi isänsä kukkakaupan mukaan.History Rodin Enternatinment Viitattu 2.11.2011  Ensimmäinen hänen tuottamansa elokuva oli The Eagle Path'', jonka hän tuotti täysin oman yhtiönsä kustannuksella. Sittemmin yhtiö on tehnyt yhteistyötä muiden elokuvayhtiöiden kanssa.

 Tuotanto 
 Vuosi  Tuotanto  Alkuperäinen nimi 2011  Toimintasankari van Damme  Jean Claude Van Damme: Behind Closed Doors Assassination Games  Assassination Games 2012  Six Bullets  Six Bullets 2013  The Eagle Path  Soldiers

 Karaten ja potkunyrkkeilyn tilastot 

 Päivämäärä  Tulos  Vastustaja  Tapahtuma  Paikka  Tyyli  Erä  Aika 1980  Voitto  Jordy Claes  Gala International/WAKO  Bryssel, Belgia  Päätös  3  8. maaliskuuta 1980  Voitto  Patrick Teugels  Forest National  Bryssel, Belgia  Tekninen tyrmäys  1  0:15 1980  Voitto  Andres Kovac  WAKO  Bryssel, Belgia    3  Voitti Persoons cupin mestaruuden Belgian maajoukkueessa. 26. joulukuuta 1979  Voitto  Reinhard Krass  La Coupe Francois Persoons Karate Tournament  Bryssel, Belgia  Hylätty  2  16. joulukuuta 1979  Voitto  Bekim Moussa Muhammad  WAKO  Bryssel, Belgia  Päätös  3   16. joulukuuta 1979  Voitto  Mustapha Ahmad Benamou  WAKO  Bryssel, Belgia  Päätös  3  Voitti aloittelijoiden puolikontakti World-All Styles Karate Organization -mestaruuden. marraskuu 1979  Voitto  Gilberto Dias  World-All Styles Karate Organization  Bryssel, Belgia   1   1979  Voitto  Hans Kohler  World-All Styles Karate Organization  Igelmunster, Belgia   3   1979  Tappio  Patrick Teugels  Antwerpen cup/World-All Styles Karate Organization  Antwerpen, Belgia    3   1979  Voitto  Matthias Evrard  Antwerpen cup/World-All Styles Karate Organization  Antwerpen, Belgia   3   1979  Voitto  Paul Sperati  World-All Styles Karate Organization  Mulhouse, Belgia   3   1979  Voitto  Lucus Reinfeld  Europe Interland Cup  Opprebais, Belgia   3   1978  Voitto  Robbe Bogaerts  Hope cup  Bryssel, Belgia   3   1978  Voitto  Leonard Baptiste  World-All Styles Karate Organization  Izegem, Belgia   3   1978  Voitto  Fernando Cabanela  World-All Styles Karate Organization  Izegem, Belgia   3   1978  Voitto  Emile Leibman  World-All Styles Karate Organization  Iseghem, Belgia  Päätös  1   1978  Tappio  Angelo Spataro  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Gabriel Van Der Driessche  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Farid Muhammad Mousseau  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Jacques Van Laere  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Christian Hedin  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Gerard Charon  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  David Arranz  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Bernard Redden  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Antoine Redi  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Ellah Ben Salah  Challenge Coupe des Espoirs Karate Tournament  Antwerpen, Belgia  Päätös  3   1978  Voitto  Gaston Airey  Challenge Coupe des Espoirs Karate Tournament  Antwerpen, Belgia  Hylätty  1   1978  Voitto  Abdembi Hassan Ali  Challenge Coupe des Espoirs Karate Tournament  Antwerpen, Belgia    3   1978  Voitto  Jonas Cohen  Challenge Coupe des Espoirs Karate Tournament  Antwerpen, Belgia    3   1978  Voitto  Christian Van Tieghem  Challenge Coupe des Espoirs Karate Tournament  Antwerpen, Belgia    3   1978  Voitto  Max Roelandt  Challenge Coupe des Espoirs Karate Tournament  Antwerpen, Belgia    3   1978  Voitto  Andre Verbon  Challenge Coupe des Espoirs Karate Tournament  Antwerpen, Belgia    3   1978  Voitto  Michel Juvillier  Challenge Coupe des Espoirs Karate Tournament  Antwerpen, Belgia    3   1978  Voitto  Joel Maoreau  Challenge Coupe des Espoirs Karate Tournament   Antwerpen, Belgia    3   1978  Voitto  Ronald Duivenbode  Challenge Coupe des Espoirs Karate Tournament   Antwerpen, Belgia   3   Hävisi Belgian kevyensarjan mestaruuden. 1978  Tappio  Patrick Teugels  Belgium Semi-Contact Lightweight Title  Antwerpen, Belgia    2   1977  Voitto  Andre Lemaire  WAKO Open International  Iseghem, Belgia   1   1977  Voitto  Patrick Teugels  WAKO Open International  Antwerpen, Belgia   3   1977  Voitto  Maurice Devos  World Allstyles Kickboxing Organization  Antwerpen, Belgia   2   1976  Voitto  Jacques Berri  Antwerp Open WAKO  Antwerpen, Belgia    3   1976  Voitto  Johannes Binding  Antwerp Open WAKO  Antwerpen, Belgia    3   1976  Voitto  Jean-Morin Devigne  Antwerp Open WAKO  Antwerpen, Belgia    3   1976  Voitto  Gris Lubbers  European Karate Union  Ingelmunster, Belgia    3   1976  Voitto  Roland Vedani  European Karate Union  Ingelmunster, Belgia    3   1976  Voitto  Jean-Paul Gaston  European Karate Union  Bryssel, Belgia    3   22. tammikuuta 1976  Tappio  Jonny Wellum  European Karate Federation  Bryssel, Belgia    3   22. tammikuuta 1976  Voitto  Bernard Briers  European Karate Federation   Bryssel, Belgia    3   22. tammikuuta 1976  Voitto  Robin Lomard  European Karate Federation   Bryssel, Belgia    3  

 Päivämäärä  Tulos  Vastustaja  Tapahtuma  Paikka  Tyyli  Erä  Aika 1982  Voitto  Nedjad Gharbi  WAKO  Bryssel, Belgia  Tyrmäys  1   1982  Voitto  Daniel Le Jaouen  WAKO Bryssel, Belgia  Tyrmäys  1  1:05 1982  Voitto  Lenny Leikman  1st Journée Des Arts Martiaux  Bryssel, Belgia  Tyrmäys  3   1981  Voitto  Ajom Mahmud Uddin  WAKO  Bryssel, Belgia  Tyrmäys  1  0:19 1981  Voitto  Mustapha-Ahmad Benamou  WAKO  Bryssel, Belgia  Tyrmäys  1   1981  Voitto  Henk Besselman  1st Journée Des Arts Martiaux  Bryssel, Belgia  Tyrmäys  1   1980  Voitto  Michael J. Heming    Bryssel, Belgia    1  0:46 Voitti PKA:n potkunyrkkeilyn keskisarjan Euroopan mestaruuden. maaliskuu 1980  Voitto  Georges Verlugels  Professional Karate Association  Bryssel, Belgia  Tyrmäys  2   3. marraskuuta 1979  Voitto  Sherman Bergman  WAKO World Championships 1979  Tampa, Yhdysvallat  Tyrmäys  1  0:56 1979  Voitto  Rolf Risberg   Ingelmunster, Belgia  Tyrmäys  1   1979  Voitto  Emile Leibman   Izegem, Belgia  Tyrmäys  1   1978  Voitto  Cyrille Nollet   Izegem, Belgia  Tyrmäys  1   1978  Voitto  Orlando Lang   Antwerpen, Belgia  Tyrmäys  1  0:26 1978  Voitto  Jacques Piniarski   Antwerpen, Belgia  Tyrmäys  1  0:46 1978  Voitto  Eric Strauss  European Karate Union  Antwerpen, Belgia  Tyrmäys  1  0:18 1978  Voitto  Andre Robaeys  European Karate Union  Antwerpen, Belgia  Tyrmäys  1   1978  Voitto  Michel Juvillier  WAKO  Antwerpen, Belgia  Tyrmäys  1  0:39 7. maaliskuuta 1977  Tappio  Etienne Aubry    Marseille, Ranska  Hylkäys  1  1:02 1976  Voitto  Toon Van Oostrum  European Karate Union  Bryssel, Belgia  Tyrmäys  1  0:46

 Lähteet 

 Aiheesta muualla 
 Rodin Entertainment IMDb:ssä 

Luokka:Belgialaiset näyttelijät
Luokka:Belgialaiset potkunyrkkeilijät
Luokka:Belgialaiset karatekat
Luokka:Belgialaiset kehonrakentajat
Luokka:Elokuvakäsikirjoittajat
Luokka:Elokuvatuottajat
Luokka:Vuonna 1960 syntyneet
Luokka:Elävät henkilöt
Luokka:Seulonnan keskeiset artikkelit
*